**Tisztelt Ügyvezető!**

Ez úton felkérem Önt a Duna Transznacionális Program keretében támogatott ***Amazon of Europe Bike Trail projekt*** megvalósításához kapcsolódóan **kerékpáros táblák készítésére és kihelyezésére** vonatkozóan ajánlat benyújtására.

A projekt rövid bemutatása:

Európa Amazóniája (Amazon of Europe) – a Mura-Dráva-Duna vízrendszer – Európa legnagyobb természetes állapotban megmaradt vízrendszere. Folyamatban van egy egyedálló, öt országra (Ausztria, Horvátország, Magyarország, Szerbia, Szlovénia) kiterjedő bioszféra-rezervátum kijelölése, mint az UNESCO által védett terület. Az **Amazon of Europe Bike Trail** **projekt keretében** a célterület országaiból származó összesen 15 partnerszervezet részvételével **kijelölésre került egy több száz kilométer hosszúságú kerékpáros útvonal**.

***A Somogy és Baranya megyei útvonal alábbi szakaszainak a kitáblázásáért a Somogy Megyei Vállalkozói Központ Alapítvány felelős.***

Az ajánlatkérés tárgya: **Kerékpáros táblák készítése és kihelyezése**

A feladat részletes meghatározása:

1. **Kerékpáros táblák készítése és kihelyezése az ajánlatkérés mellékletében lévő táblázási tervnek megfelelően** **az alábbi útvonalra, illetve szakaszokra:**
2. Barcs (Ifjúság utca – Bajcsy Zs. utca kereszteződéstől) - Drávaszabolcs–Villány–Beremend határátkelő;
3. Drávasztára–Sellye;
4. Drávaszabolcs–Old-Eperjespuszta (országhatár);
5. Udvar határátkelő–Béda–Mohács;
6. Újmohács–Hercegszántó határátkelő.

A Kaposút Bt elkészítette a vonatkozó szakaszok táblázási tervét, amely a hatályos Útügyi Műszaki Előírásoknak (ÚME) megfelelően, az érvényben lévő kerékpárforgalmi létesítmények szabványai szerint készült, a „Bejárható Magyarország” táblázási rendszer érvényben lévő paramétereinek megfelelően.

A táblák elkészítését és kihelyezését a táblázási tervnek megfelelő paraméterekkel, mennyiségben és minőségben kell elvégezni.

**Az ajánlatnak ki kell elégítenie a közúti jelzőtáblák megtervezése, alkalmazására és elhelyezésére vonatkozó e-UT 04.02.11 sz. Útügyi Műszaki előírásban foglaltakat**. Ezen ÚME 8.2 f pontja az alkalmazott anyagok és telepítési minőségi követelményeit, ezek vizsgálati módszereit (MSZ EN 12899-1 szabv. ill. a JMTSZ) tartalmazza.

Az ajánlat készítésénél **vegyék figyelembe a** **Magyar Közút Nonprofit Zrt** KOZ-13764/2/2020 számú **kezelői hozzájárulásában foglalt előírásokat, feltételeket**, melyeket a kivitelezés során teljesíteni kell.

További információk:

* Amennyiben a meglévő oszlopokon az új táblák túl alacsonyra kerülnének, és beleérnének az űrszelvénybe, úgy azokat a meglévők fölé kell elhelyezni, szükség esetén az oszlop toldásával.
* Amennyiben a meglévő oszlopokon az új tábla szélesebb, mint a régi, és beleérne az űrszelvénybe, az oszlopot át kell helyezni.
* Amennyiben a felmérés óta olyan változás történt, amely plusz munkát jelent, az utólagos elszámolással kerül helyreállításra
* Az egyéb sérült KRESZ táblák nem részei az ajánlatkérésnek, azokat nem kell lecserélni.
* A kivitelezés során keletkezett bontott anyagok ártalmatlanítása az ajánlattevő feladata, ennek költségét az ajánlatnak tartalmaznia kell.

Alternatív, illetve részbeni ajánlat benyújtására nincs mód.

Szerződéses feltételek:

Szerződéskötés várható időpontja 2021. február 1.

Teljesítési határidő: 2021. április 20.

Fizetés két ütemben: 1. ütem: a Barcs – Drávaszabolcs, és Drávasztára-Sellye szakaszok kitáblázását követően.

 2. ütem: a Drávaszabolcs-Villány-Beremend határátkelő, Udvar határátkelő-Mohács, Hercegszántó határátkelő – Újmohács szakaszok kitáblázását követően.

 fizetés átutalással, 15 napos határidővel

Az ajánlat benyújtása

**Az ajánlatot** az ajánlatkérés mellékleteként megküldésre kerülő „**Ajánlati adatlap**” (1. számú melléklet), „**Nyilatkozat a referenciákról**” (2. számú melléklet) **kitöltésével kell megadni**.

Az ajánlattevőnek az árat az ajánlatkérés mellékleteként csatolt táblázatnak megfelelő bontásban, a nettó ár, az ÁFA, és a bruttó ár feltüntetésével, forintban kell meghatároznia úgy, hogy az tartalmazzon valamennyi költséget, mely az ajánlattevő oldalán a feladatok teljesítésével kapcsolatban felmerül.

Az ajánlatote-mail-en, vagy személyesen kérjük benyújtani **2021. január 25-én 15.00 óráig.** Az email-en történő benyújtás esetén az ajánlatot szkennelt formában a jelenka@somogy.hu email címre kérjük, személyes benyújtás az Ajánlatkérő székhelyén (7400 Kaposvár, Ond vezér u. 1.), munkanapokon, hétfőtől-csütörtökig 9-15 óra, pénteken 9-12 óra között lehetséges.

Érvényes az ajánlat, ha fenti határidőig kerül email-en, vagy személyesen benyújtásra.

Szakmai érvényesség feltétele: Ajánlattevő minimum 1 db, a beszerzés tárgyához illeszkedő, hasonló jellegű referencia munka elvégzését igazolja. A referenciamunkák összértéke el kell hogy érje a nettó 3 millió Ft-ot, melyet az elmúlt 10 éven belül elkészített munkával lehet igazolni.

Értékelési szempontok: Az ajánlatkérő az összességében legkedvezőbb (azaz legkisebb nettó + ÁFA összegű) ajánlati árat adó ajánlattevőtől rendeli meg a szolgáltatást.

Eredményhirdetés: Az ajánlatkérő az értékelés eredményéről az ajánlattevők részére e-mailben küld tájékoztatást.

Az ajánlatkérő képviselője: Jelenka György (tel.: 30/ 217-5448, email: jelenka@somogy.hu)

Kaposvár, 2021 január 18.

 Tisztelettel:

 Jelenka György

 projektmenedzser

Mellékletek:

1.számú melléklet – Ajánlati adatlap

2.számú melléklet – Nyilatkozat a referenciákról

3.számú melléklet – Táblázási tervdokumentáció